Maailma riikide juhid kinnitasid selles deklaratsioonis kõikide inimeste vastutust üksteise suhtes. Iga inimese areng ja heaolu sõltub nii enda käitumisest kui ka teiste inimeste tegevusest. Ainult ühiste jõupingutustega saavad kõik inimesed maailmas elada tervelt, haritult ja kaitstult.    Aastatuhande deklaratsioonile kirjutasid alla 189 riigi juhid, nende hulgas Eesti. Seega oleme sidunud ennast selle  ajaloolise dokumendi väärtuste ja eesmärkidega ning peame ka vastavalt tegutsema.    Aastatuhande deklaratsioonis on kaheksa eesmärki, mille poole kõik maailma riigid ja rahvad ühiselt püüdlevad.    1. Likvideerida täielik vaesus ja nälg - Vähendada aastaks 2015 poole võrra nende inimeste arvu, kelle elatis on väiksem kui 1 USA dollar päevas. Vähendada aastaks 2015 poole võrra nende inimeste arvu, kes on näljas.    Mõned faktid: